
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 231 

19 Σεπτεμβρίου 2007 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 205 
Συγχώνευση Υπουργείων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παράγραφος 4 του 
ν. 1558/1986 «Κυβέρνηση και Κυβερνητικά Όργανα» (ΦΕΚ 
Α 137). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
Α 98) και το γεγονός ότι από τις διατάξεις του παρό¬ 
ντος δεν προκαλείται δαπάνη σε βάρος του Κρατικού 
προϋπολογισμού. 

3. Τη υπ’ αριθμ. 237/2007 γνωμοδότηση του Συμβου¬ 
λίου της Επικράτειας, με πρόταση του Πρωθυπουργού, 
αποφασίζουμε: 

Αρθρο 1 

1. Το Υπουργείο Εσωτερικών, Δημόσιας Διοίκησης και 
Αποκέντρωσης και το Υπουργείο Δημόσιας Τάξης συγ¬ 
χωνεύονται στο Υπουργείο Εσωτερικών. 

2. Ολες οι Υπηρεσίες, κεντρικές και περιφερειακές, τα 
όργανα, οι θέσεις και το προσωπικό των συγχωνευόμε- 
νων Υπουργείων αποτελούν εφεξής υπηρεσίες, όργανα, 
θέσεις και προσωπικό του Υπουργείου Εσωτερικών. Στο 
Υπουργείο Εσωτερικών υπάγονται επίσης τα σώματα 
ασφαλείας, οι αυτοτελείς υπηρεσίες και όλα τα νομικά 
πρόσωπα και οι φορείς που εποπτεύονται από τα συγ- 
χωνευόμενα Υπουργεία. 

3. Οι υφιστάμενες κατά τη δημοσίευση του παρόντος 
Γενικές και Ειδικές Γραμματείες στα συγχωνευόμενα 
Υπουργεία αποτελούν εφεξής αντίστοιχες Γραμματείες 
του Υπουργείου Εσωτερικών. 

4. Στο Υπουργείο Εσωτερικών περιέρχονται οι αρμοδι¬ 
ότητες των συγχωνευόμενων Υπουργείων Εσωτερικών, 
Δημόσιας Διοίκησης και Αποκέντρωσης και Δημόσιας 
Τάξης και των υπαγομένων σε αυτά υπηρεσιακών μο¬ 
νάδων. 

5. Όπου σε διατάξεις της κείμενης νομοθεσίας αναφέ- 
ρεται ο Υπουργός Εσωτερικών Δημόσιας Διοίκησης και 
Αποκέντρωσης ή ο Υπουργός Δημόσιας Τάξης, νοείται 
εφεξής ο Υπουργός Εσωτερικών. 


6. Μέχρι να συγκροτηθούν ενιαία υπηρεσιακά συμ¬ 
βούλια, πειθαρχικά συμβούλια και υπηρεσιακές μο¬ 
νάδες πολιτικού προσωπικού, το πολιτικό προσωπικό 
του Υπουργείου Εσωτερικών εξακολουθεί να υπάγεται 
αντίστοιχα στα πειθαρχικά και υπηρεσιακά συμβού¬ 
λια και τις μονάδες προσωπικού των συγχωνευόμενων 
υπουργείων. Το μη πολιτικό προσωπικό, καθώς και το 
αγρονομικό προσωπικό εξακολουθεί να υπάγεται στα 
υπηρεσιακά και πειθαρχικά συμβούλια που υφίστανται 
κατά την έκδοση του παρόντος. 

Άρθρο 2 

1. Τα Υπουργεία Εμπορικής Ναυτιλίας και Αιγαίου και 
Νησιωτικής Πολιτικής συγχωνεύονται στο Υπουργείο 
Εμπορικής Ναυτιλίας, Αιγαίου και Νησιωτικής Πολιτι¬ 
κής 

2. Όλες οι Υπηρεσίες, κεντρικές και περιφερειακές, τα 
όργανα, οι θέσεις και το προσωπικό των συγχωνευόμε¬ 
νων Υπουργείων αποτελούν εφεξής υπηρεσίες, όργανα, 
θέσεις και προσωπικό του Υπουργείου Εμπορικής Ναυ¬ 
τιλίας, Αιγαίου και Νησιωτικής Πολιτικής. Στο Υπουργείο 
Εμπορικής Ναυτιλίας, Αιγαίου και Νησιωτικής Πολιτικής 
υπάγονται επίσης το Λιμενικό Σώμα, οι αυτοτελείς υπη¬ 
ρεσίες και όλα τα νομικά πρόσωπα και οι φορείς που 
εποπτεύονται από τα συγχωνευόμενα Υπουργεία. 

3. Η Γενική Γραμματεία Λιμένων και Λιμενικής Πολι¬ 
τικής του Υπουργείου Εμπορικής Ναυτιλίας αποτελεί 
εφεξής Γ ενική Γ ραμματεία του Υπουργείου Εμπορικής 
Ναυτιλίας, Αιγαίου και Νησιωτικής Πολιτικής. 

4. Στο Υπουργείο Εμπορικής Ναυτιλίας, Αιγαίου και 
Νησιωτικής Πολιτικής περιέρχονται οι αρμοδιότητες των 
συγχωνευόμενων Υπουργείων Εμπορικής Ναυτιλίας και 
Αιγαίου και Νησιωτικής Πολιτικής και των υπαγομένων 
σε αυτά υπηρεσιακών μονάδων. 

5. Οπου σε διατάξεις της κείμενης νομοθεσίας ανα- 
φέρεται ο Υπουργός Εμπορικής Ναυτιλίας ή ο Υπουρ¬ 
γός Αιγαίου και Νησιωτικής Πολιτικής, νοείται εφεξής ο 
Υπουργός Εμπορικής Ναυτιλίας, Αιγαίου και Νησιωτικής 
Πολιτικής. 

6. Μέχρι να συγκροτηθούν ενιαία υπηρεσιακά συμ¬ 
βούλια, πειθαρχικά συμβούλια και υπηρεσιακές μονά¬ 
δες πολιτικού προσωπικού, το πολιτικό προσωπικό του 
Υπουργείου Εμπορικής Ναυτιλίας, Αιγαίου και Νησιω- 

τικής Πολιτικής εξακολουθεί να υπάγεται αντίστοιχα 
στα πειθαρχικά και υπηρεσιακά συμβούλια και τις μο¬ 
νάδες προσωπικού των συγχωνευόμενων υπουργείων. 
Το προσωπικό του Λιμενικού Σώματος εξακολουθεί να 
υπάγεται στα υπηρεσιακά και πειθαρχικά συμβούλια που 
υφίστανται κατά την έκδοση του παρόντος. 

Άρθρο 3 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 


Στον Πρωθυπουργό αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 19 Σεπτεμβρίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΠΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ιΙΙρ://ννννίν.ί1.ί|Γ - ?-Γίΐ3ίΙ: νν?1)Γίΐ35ΐ6ΐ , .θΙί5>ίί.ί|Γ 














